
    4. septembra


    Milý denníček,


    dnes sa stane niečo strašné.


    Neviem, prečo som to napísala. Je to šialené. Nemám dôvod na nervozitu, ba skôr mám sto dôvodov na šťastie, ale...


    Je však pol šiestej ráno, nemôžem spať abojím sa. Opakujem si, že je to len dôsledok časového rozdielu po návrate zFrancúzska. To však nevysvetľuje, prečo som taká vystrašená. Taká zúfalá.


    Predvčerom, keď sme sa stetou Judith aMargaret viezli autom zletiska, mala som zvláštny pocit. Zabočili sme do našej ulice azničoho nič som si pomyslela: „Doma na nás čakajú mama aotec. Stavím sa, že sedia na verande alebo vobývačke adívajú sa von oknom. Určite som im veľmi chýbala.“


    Viem. Znie to úplne šialene.


    Aešte čudnejšie je, že aj keď som zbadala dom aprázdnu prednú verandu, ten pocit sa nezmenil. Vybehla som po schodoch, stlačila kľučku azabúchala klopadlom. Teta Judith odomkla aja som vletela dnu. Zastala som na chodbe anormálne som čakala, že začujem mamine kroky na schodoch alebo ockov hlas zdielne.


    Vtedy za mnou teta Judith pustila na dlážku kufor, zhlboka vzdychla apovedala: „Sme doma.“ Margaret sa zasmiala. Amňa ovalil najhorší pocit, aký som kedy zažila. Nikdy som sa necítila taká totálne opustená astratená.


    Sme doma. Aj ja som doma. Prečo to znie ako lož?


    Vo Fell’s Church som sa predsa narodila. Odjakživa bývam vtomto dome. Toto je moja detská izba sprepálenými dierkami na drevenej dlážke– zostali tam, keď sme sem sCaroline vpiatej triede prepašovali cigarety atakmer sme sa pri šlukovaní zadusili. Keď vyzriem zokna, vidím našu dulu, na ktorú pred dvoma rokmi vyliezol Matt aj schalanmi, aby sa dostali na pyžamový večierok, ktorý som usporiadala na narodeniny. Je tu moja posteľ, stolička, toaletný stolík.


    Apredsa mi to teraz pripadá zvláštne, akoby som sem nepatrila. Nie dom aveci, to ja som mimo. Anajhorší je pocit, že patrím inam– len neviem kam.


    Včera som bola uťahaná po ceste, tak som nešla na úvodné hodiny do školy. Meredith mi vyzdvihla rozvrh, ale nemala som náladu telefonovať si sňou. Teta Judith všetkým, ktorí mi volali, povedala, že som vyčerpaná aspím. No pri večeri si ma potom dosť čudne obzerala.


    To je fuk, dnes sa tak či tak musím stretnúť snašou bandou. Sme dohodnutí na parkovisku pred školou. Preto sa tak bojím? Bojím sa ich?


    Elena Gilbertová prestala písať. Uprene sa zadívala na posledný riadok, potriasla hlavou apero sa jej vznieslo nad knižočku vmodrej zamatovej väzbe. Potom náhle zdvihla hlavu ahodila pero aj knižku do veľkého okna. Obe veci sa len odrazili od skla anepoškodenépristáli na čalúnenom sedadle pod oknom.


    Smiešne. Totálne smiešne.


    Odkedy sa ona, Elena Gilbertová, boji ľudí? Odkedy sa vôbec niečoho bojí? Vstala azlostne si strčila ruky do vreciek červeného hodvábneho kimona. Nepotrebovala sa pozrieť do ozdobného viktoriánskeho zrkadla nad čerešňovým toaletným stolíkom– vedela, čo uvidí. Uvidí seba, cool babu, štíhlu blondínu, ktorá určuje trendy medzi spolužiačkami na strednej, ktorú by chcel každý chalan aktorej sa každá iná túži podobať. Aktorá sa teraz výnimočne mračí akriví pery.


    Stačí horúci kúpeľ, káva abudem vporiadku, pomyslela si. Ranný rituál umývania aobliekania pôsobil upokojujúco aona si ho vychutnávala. Vyberala si, čo si oblečie– znovej garderóby nakúpenej vParíži. Napokon zvíťazil bledoružový top abiele plátenné šortky, kombinácia, vktorej trochu pripomínala pohár smalinovou zmrzlinou. Na zjedenie, pomyslela si, azrkadlo jej ukázalo dievča stajuplným úsmevom. Obavy sa rozplynuli. Boli preč.


    „Elena! Kde si? Zmeškáš do školy!“ ozval sa zdola tichý hlas.


    Elena si posledný raz prečesala hodvábne vlasy avzadu si ich zviazala tmavoružovou stužkou. Vzala ruksak azišla po schodoch.


    Štvorročná Margaret jedla za kuchynským stolom vločky smliekom atete Judith sa niečo pripaľovalo na sporáku. Teta Judith bola typom ženy, ktorá vždy pôsobí neurčito podráždene– mala úzku miernu tvár ariedke strapaté vlasy, teraz neporiadne stiahnuté do chvosta. Elena ju pobozkala na líce.


    „Dobré ráno. Prepáčte, milé moje, ale nemám čas na raňajky.“


    „Elena, nemôžeš odísť bez raňajok. Potrebuješ bielkoviny...“


    „Kúpim si pred vyučkom šišku,“ odvetila pohotovo, pobozkala malú Margaret na biele vlásky aobrátila sa na odchod.


    „Elena!“


    „Po škole asi pôjdem kBonnie alebo kMeredith, tak na mňa nečakajte svečerou. Pá!“


    „Elena!“


    Elena už bola pri dverách. Zavrela ich za sebou aza šomraním tety Judith. Vyšla na verandu.


    Azastala.


    Vrátili sa nepríjemné pocity zrána. Úzkosť, strach. Istota, že sa stane niečo strašné.


    Maple Street bola prázdna. Vysoké viktoriánske domy, ktoré lemovali ulicu, vyzerali čudesne amĺkvo, akoby boli prázdne. Pôsobili ani nie ako domy, lež ako kulisy, pozostatky po nakrúcaní. Vyzerali, akoby vnich neboli ľudia, no zato veľa prečudesných astriehnucich bytostí.


    To je ono– niečo ju pozoruje. Obloha nemala dnes ráno modrú farbu, vyzerala mliečna anepriehľadná ako obrovská misa obrátená hore dnom. Bolo dusno aElena by prisahala, že sa na ňu upierajú oči.


    Na starom strome pred domom zazrela niečo tmavé.


    Bola to vrana. Nepohla sa, rovnako ako žltkasté listy okolo nej. To ona ju pozorovala.


    Nebuď smiešna, okríkla sa Elena vduchu. No nepomohlo to. Jednoducho to vedela. Bola to najväčšia vrana, akú kedy videla. Urastená. Hladké čierne perie sa dúhovo ligotalo. Jasne videla každý detail: chtivé tmavé pazúry, ostrý zobák, ligotavé čierne oko.


    Vrana sa ani nepohla, akoby bola zvosku. No pod jej pohľadom sa Elena pomaly začervenala. Krk alíca jej zaliala horúčava. Len preto, že tá vrana... sa na ňu dívala. Dívala sa na ňu tak, ako sa dívali chlapci, keď mala plavky alebo priesvitnú blúzku. Akoby ju vyzliekala očami.


    Kým si uvedomila, čo robí, zhodila ruksak azdvihla kameň, čo ležal vedľa cesty. „Vypadni,“ zasyčala avo vlastnom hlase cítila rozochvený hnev. „Padaj! Zmizni!“ Hodila kameň do koruny stromu.


    Listy sa rozprskli, ale vrana vzlietla nezranená. Jej obrovské krídla tĺkli do vzduchu shukotom, akoby sa dvíhal celý kŕdeľ. Elena sa vpanike prudko zohla, keď jej vták preletel priamo nad hlavou avzduch, ktorý krídlami rozvíril, jej rozstrapatil plavé vlasy.


    Vrana však vystúpila do výšky ana papierovo bielej oblohe sa začernela jej silueta. Zaznelo jedno chrapľavé zakrákanie aodletela klesu.


    Elena sa pomaly vystrela azahanbene poobzerala. Ako sa to správa? Keď už ten vták zmizol, obloha opäť pôsobila normálne. Listy sa zachveli vo vánku aElena sa zhlboka nadýchla. Obďaleč sa otvorili dvere ana ulicu sa so smiechom vyhrnulo niekoľko detí.


    Usmiala sa na ne, znovu sa nadýchla aúľava ju zaplavila ako slnečné svetlo. Ako mohla byť taká hlúpa? Je krásny deň, ktorý sľubuje samé príjemné veci. Určite sa nič zlé nestane.


    Nie, nič– len príde neskoro do školy. Určite už na ňu všetci čakajú na parkovisku.


    Čo keby si im povedala, že si kameňmi zahnala nejakého šibnutého voyeura? zišlo jej na um azachichotala sa. To by bolo!


    Na strom už nepozrela ačo najrýchlejšie vykročila po ulici.


    Vrana preletela vrcholcom mohutného duba aStefan automaticky zdvihol hlavu. Keď videl, že je to len vták, uvoľnil sa.


    Oči mu klesli kochabnutej bielej kožušine, ktorú držal vrukách, aľútostivo sa zmraštil. Nechcel ho zabiť. Keby si bol uvedomil, aký je vyhladovaný, ulovil by niečo väčšie ako zajaca. Samozrejme, práve toto ho najviac desilo: nikdy nevedel, aký silný bude hlad ačo bude musieť spraviť, aby ho zahnal. Vlastne mal šťastie, že tentoraz zabil len zajaca.


    Stál pod prastarými dubmi apomedzi lístie mu na kučeravé vlasy dopadali slnečné lúče. Vdžínsoch atričku vyzeral Stefan Salvatore ako normálny stredoškolák.


    Ibaže ním nebol.


    Sem do lesa, kde ho nik nepozoroval, sa chodieval nasýtiť. Teraz si pooblizoval ďasná apery, aby na nich nezostala ani škvrnka. Nechcel riskovať. Aj tak nebolo ľahké zvládnuť túto maškarádu.


    Znovu uvažoval, či to nemá vzdať. Možno by sa mal vrátiť do Talianska, do svojej skrýše. Prečo si vôbec vzal do hlavy, že sa mu návrat do sveta, ktorý žije vdennom svetle, podarí?


    Ibaže život vtieňoch ho už neuspokojoval. Mal po krk tmy abytostí vnej. Apredovšetkým mal po krk samoty.


    Nebol si istý, prečo si vybral práve Fell’s Church vo Virgínii. Na jeho vkus to bolo primladé mesto– najstaršiu budovu postavili len pred pol druha storočím. Žili tu však spomienky aduchovia zobčianskej vojny, presne takí skutoční ako supermarkety areťazce rýchleho stravovania.


    Stefan vedel oceniť, keď ľudia prejavovali úctu kminulosti. Povedal si, že obyvateľov Fell’s Church si možno časom aj obľúbi. Amožno si medzi nimi predsa len nájde svoje miesto.


    Samozrejme, nikdy ho úplne neprijmú. Pri tej myšlienke mu ústa skrivil trpký úsmev. Vtaké niečo ani nedúfal. Na svete niet miesta, kam by celkom patril, kde by mohol byť skutočne sám sebou.


    Iba ak by sa rozhodol, že odíde dotieňov...


    Zahnal tú myšlienku. Tmu zavrhol atiene opustil. Urobil za tými rokmi hrubú čiaru adnes začína odznova.


    Uvedomil si, že stále drží zajaca. Jemne ho zložil na vrstvu hnedých dubových listov. Vdiaľke, ktorú by ľudské ucho už nevnímalo, rozoznal fučanie líšky.

  

OEBPS/Images/upirske denniky_prebud_fmt.jpeg





OEBPS/Images/denniky_titul_CB_fmt.jpeg





OEBPS/Images/SK_FRAGMENT_logo+claim_fmt.jpeg





OEBPS/Images/FRAGMENT_logo_BK_fmt.jpeg





